Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: XXIV. törvény, valamint az annak végrehajtásáról szóló 74/1994. (V. 10.) Korm. rendelet — bár különbséget tesz a természetes
Paragraph Index: 1307

XXIV. törvény, valamint az annak végrehajtásáról szóló 74/1994. (V. 10.) Korm. rendelet — bár különbséget tesz a természetes személy és a jogi személyiségű vagy más szervezetnek minősülő ügyfelek között — mindkét esetben csak az ügyfél vagy annak megbízottja személyazonosságának igazolásáról, valamint a jogi személy vagy szervezet azonosításáról rendelkezik. Sem a törvény, sem a rendelet nem tartalmaz azonban a készpénz eredetének igazolására vonatkozó szabályokat, és ennek alkalmazására felhatalmazást sem ad a pénzintézeteknek. A készpénz eredetének igazolására alkalmas iratok, dokumentumok a természetes személy ügyfél, valamint — szerződés csatolása esetén — az ügyféllel szerződő más természetes személy személyes, esetleg különleges adatait is tartalmazhatják. Tekintettel arra, hogy az eredetigazolásra a megfelelő törvényi felhatalmazás hiányzik, az iratokban található személyes adatok kezelése csak az érintett hozzájárulásával történhet. A biztos a bankoknak írt levelében leszögezte, hogy a hozzájárulás akkor minősíthető jogszerűnek, ha az adatszolgáltatás az érintettek részéről önkéntesen történt. Az önkéntesség megállapításának feltétele viszont az, hogy az adatkezelő az adatkezelés célját és a szolgáltatandó adatok körét 2000/88/II. szám pontosan meghatározva oly módon tájékoztassa az érintetteket, hogy azok szabadon mérlegelhessék, rendelkezésre bocsátják-e a kért adatokat vagy sem. Abban az esetben tehát, ha a bank az általa meghatározott összeghatárt elérő vagy afeletti pénzmozgást csak azzal a feltétellel teszi lehetővé, ha az ügyfél a készpénz eredetét személyes adatokat tartalmazó iratok rendelkezésre bocsátása mellett igazolja, az adatszolgáltatás csak akkor tekinthető önkéntesnek, ha a pénzintézet már az eredetigazolás alapjául szolgáló ügyletet megelőzően, teljes körűen tájékoztatja az ügyfeleit a pénzmosás kiküszöbölése érdekében foganatosított — a törvényi szabályozásnál szigorúbb megkötéseket tartalmazó — intézkedéseiről. (644/A/1998, 552/K/1999) A személyazonosság igazolása során a bankok gyakorta szólítják fel ügyfeleiket a személyazonosító igazolványon kívül egyéb okmányok bemutatására. Visszatérő panasz, hogy az ügyfél beleegyezése nélkül mind a személyazonosító igazolványról, mind pedig az egyéb okmányokról fénymásolatot készítenek. Az adatvédelmi biztos már a múlt évben is felhívta a hitelintézetek figyelmét, hogy a személyazonosító igazolványt jogszerűen csak az érintett hozzájárulása esetén fénymásolhatják le. Az ügyfélazonosítás rendszere várhatóan a jövő évtől gyökeresen megváltozik. Az új korszerű okmánycsalád bevezetését követően megszűnik a személyazonosító igazolvány kiváltásának általános kötelezettsége. A polgár csak akkor lesz köteles a személyazonosító igazolvány kiváltására, ha nem rendelkezik más érvényes, a személyazonosságát igazoló hatósági igazolvánnyal. A 2000. január 1-jén hatályba lépő szabályozás szerint a polgár személyazonosságát nemcsak a személyazonosító igazolvánnyal, hanem minden egyéb olyan hatósági igazolvánnyal is igazolhatja, amely tartalmazza a polgárok személyi adatainak és lakcímének nyilvántartásáról szóló 1992. évi LXVI. törvényben meghatározott adatokat (név, születési hely, idő, állampolgárság, arckép, saját kezű aláírás). Sok esetben az állampolgárok azért fordultak az adatvédelmi biztoshoz, mert a bankok különböző szolgáltatásokat ajánlva levélben keresték meg őket. A kérdés minden esetben az volt, beleegyezésük nélkül honnan szerezték meg a hitelintézetek név- és lakcímadataikat. Erről a témáról bővebben az Áruküldők, direkt marketing tevékenység című fejezetben szólunk. (105/A/1999, 278/A/1999, 344/A/1999) Minden olyan, az egyes ügyfelekről a pénzügyi intézmény rendelkezésére álló információ, amely az ügyfél személyére, vagyoni helyzetére, üzleti kapcsolataira, valamint a pénzügyi intézmény által vezetett számlájának egyenlegére, forgalmára, továbbá a pénzügyi intézménnyel kötött szerződéseire vonatkozik, a banktitok fogalmába tartozik. A banktitok fokozott védelemben részesül. A hitelintézeti törvény határozza meg azokat a feltételeket, amelyek fennállásakor harmadik személyek részére a banktitok jogszerűen kiszolgáltatható. Nemegyszer a hitelintézetek vezetői kértek állásfoglalást az adatvédelmi biztostól arról, hogy az adatigénylés teljesítése jogszerű-e. A vám- és pénzügyőrség egyik megyei parancsnoksága banktitoknak minősülő adatokat kért az Inter-Európa Bank Rt.-től. A bank vezetőségét az adatvédelmi biztos tájékoztatta, hogy a hitelintézeti törvény alapján a banktitok megtartásának kötelezettsége nem áll fenn az adó-, vám- és társadalombiztosítási kötelezettség teljesítésének ellenőrzése, valamint az ilyen tartozást megállapító végrehajtható okirat végrehajtása érdekében folytatott eljárás keretében eljáró adóhatósággal, vámhatósággal, illetve társadalombiztosítási szervvel szemben e szerveknek a pénzügyi intézményhez intézett írásbeli megkeresése esetén. A törvény több garanciális szabályt is felállít a banktitok kiadásának módjára. Írásban kell megkeresni a pénzügyi intézményt, meg kell jelölni azt az ügyfelet vagy bankszámlát, amelyről a banktitok kiadását kérik, a kért adatok fajtájával, valamint az adatkérés céljával. A biztos úgy foglalt

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes